# Dansk Dermatologisk Selskab Årsmøde 2025

Tivoli Hotel & Congress Center, Arni Magnussons Gade 2, København V  
7.–8. november 2025

**Kære DDS-medlem,**

Det er os en stor fornøjelse at invitere dig til Dansk Dermatologisk Selskabs Årsmøde 2025, som i år afholdes på Tivoli Hotel & Congress Center i hjertet af København. Værtsafdelingen på Bispebjerg har tilrettelagt et aktuelt og fagligt stærkt program med fokus på bl.a. følgende temaer:

- Hudkræft

- Inflammatoriske hudsygdomme

- Dermatokirurgi og procedurer

Vi er stolte af at kunne præsentere Professor Richard Weller, dermatolog ved University of Edinburgh, som årets gæsteforelæser.  
Programmet rummer desuden præsentationer fra forskningsafdelingen og klinisk relevante patientcases, som giver rig mulighed for erfaringsudveksling og diskussion.  
  
Årsmødet er, som altid, en oplagt anledning til at mødes med kolleger fra hele landet og styrke både fagligt netværk og samarbejde.  
  
Det faglige indhold er støttet af lægemiddelindustrien, men udformet uafhængigt og uden ekstern indflydelse.

**Programoversigt**  
Fredag den 7. november:  
- Kaffe, te og morgenmad fra kl. 9.30  
- Fagligt program starter kl. 10.00  
- Årsfest på Tivoli Brasserie om aftenen

Lørdag den 8. november:  
- Programmet afsluttes kl. 12.00

**Tilmelding**  
Send din tilmelding til:  
Julie Aabo Paulsen  
**E-mail:** [**julpau@rm.dk**](mailto:julpau@rm.dk)

Ved tilmelding bedes du angive, om du deltager i:  
- Fagligt program fredag  
- Fagligt program lørdag  
- Årsfest fredag aften  
  
**Deltagergebyr:**  
- Fagligt program: Gratis for DDS- og YD-medlemmer  
- Festmiddag: 300 kr. (200 kr. for YD-medlemmer)  
  
**Betaling:**  
DDS’ konto i Danske Bank:  
Reg.nr.: 3420  
Konto nr.: 4380507641  
IBAN: DK77 3000 4380 5076 41  
SWIFT-BIC: DABADKKK

**Tilmeldingsfrist: 8. oktober 2025**

**Obs.** Bemærk venligst, at tilmeldingen først registreres, når betaling for middagen er indgået.

Ved ændringer eller afbud: [**julpau@rm.dk**](mailto:julpau@rm.dk)

**Overnatning**  
Booking af hotelværelser samt betaling sker direkte til hotellet (ikke via DDS).  
Tivoli booking til dagspris sker via hotellets almindelige portal, [www.tivolihotel.dk](http://www.tivolihotel.dk/). Der er også andre hoteller i området, hvis man ønsker det.

**Legater**

Der vil også i år blive uddelt fem rejselegater til YD, fra DDS. Yderligere information om legaterne kan findes under 'Legater' på DDS’ hjemmeside. Legaterne vil blive fordelt ved lodtrækning blandt de indsendte anmodninger. **Ansøgning sendes til julpau@rm.dk**

Vi glæder os til at byde dig velkommen i København – på gensyn til DDS Årsmøde 2025!

Med venlig hilsen

*Dansk Dermatologisk Selskab*